fi fi en en en en de de en eo ko hu lb nl de vi tr fr da es eu fr lt it hu hu fr pl pt pt fi sv hbs_lat el bg en ru fy he ar fa ps as pa zh zh zh ja ko en en fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en nl en de fi en zh en de en fi fi fi fi fi fi fi fi fi fi fi fi fi fi fi fi fi fi fi fi fi fi en ur en en en fi fi fi fi en en en en en en en en en en en en ur en en fi en en uk en en en en en de en en en en de en de de en en en en en de en de en en en en en en en en en en en en en en en en en en en en en en en en en
From Meta, a Wikimedia project coordination wiki
Jump to navigation Jump to search
This page is a translated version of the page Donor policy and the translation is 92% complete.
This policy was updated on February 1, 2017. As such, this version of the policy is no longer in effect.
The current version, and the version now in effect, is available on the Wikimedia Foundation wiki and on Meta-Wiki.
Tuemme Lahjoittajien oikeuksien julistusta (Donor Bill of Rights).
Filantropia perustuu vapaaehtoistoimintaan yhteisen hyvän vuoksi. Kyseessä on elämänlaadun kannalta ensisijainen antamisen ja jakamisen perinne. Vakuuttaaksemme että filantropia ansaitsee yleisön kunnioituksen ja luottamuksen, ja että lahjoittajat sekä tulevat lahjoittajat voivat antaa täyden luottamuksensa yleishyödyllisille yhteisöille ja tarkoituksille joihin heidän tukeaan on pyydetty, me julistamme että kaikilla lahjoittajilla on nämä oikeudet:
Saada tietoa organisaation tehtävästä, tavasta jolla organisaatio aikoo käyttää lahjoitetut varat, sekä sen kyvystä käyttää lahjoituksia tehokkaasti niiden tarkoituksiin.
Saada tietoa organisaation johtokunnassa olevien henkilöllisyyksistä, ja odottaa johtokunnalta varovaista arvostelukykyä sen hoidettavissa velvollisuuksissa.
Päästä käsiksi organisaation viimeisimpiin tilinpäätöksiin.
Saada varmuus siitä, että heidän lahjansa käytetään tarkoituksiin joiden takia ne annettiin.
Saada asianmukaista tunnustusta ja kunnianosoitusta.
Saada varmuus siitä, että heidän lahjoitustietojaan käsitellään kunnioittaen ja luottamuksellisesti niin pitkälle kuin laki edellyttää.
Odottaa, että kaikki suhteet henkilöiden kanssa jotka edustavat lahjoittajaa kiinnostavia organisaatioita, ovat ammattimaisia luonteeltaan.
Saada tietoa siitä, ovatko lahjoituksia hakevat vapaaehtoisia, organisaation omia työntekijöitä vai vuokrattuja asianajajia.
Mahdollisuus saada nimensä pois postituslistoilta jotka järjestö mahdollisesti aikoo jakaa.
Tuntea, että kysymyksiä voi esittää vapaasti lahjoitusta antaessaan, ja että voi saada nopeita, totuudenmukaisia sekä suorapuheisia vastauksia.
Tämän lausunnon tekstin on kokonaisuudessaan kehittänyt American Association of Fund-Raising (AAFRC), Association for Healthcare Philanthropy (AHP), Council for Advancement and Support of Education (CASE), ja National Society of Fund Raising Executives (NSFRE).
Tämän sivun sisältö on virallinen käytäntö, jonka on hyväksynyt Wikimedia-säätiön Johtokunta. Wikimedia kunnioittaa mitä korkeimmalla tasolla lahjoittajiensa yksityisyyttä. Edistääksemme sitoumustamme kunnioittaa oikeuksiasi olemme kehittäneet tämän lahjoittajien tietosuojakäytännön opastaaksemme henkilöstöämme sekä vapaaehtoisiamme siinä, kuinka he saavat ja eivät saa käyttää yksityisiä tietojasi.
Wikimedia. Käytämme lahjoittajilta kerättyjä henkilökohtaisia tietoja maksujen käsittelyyn ja Wikimediaan liittyvään yhteydenpitoon lahjoittajien kanssa sekä Wikimedian varainkeruu- ja muiden operaatioiden toteuttamiseen. Näihin tietoihin saattavat lukeutua nimi, lahjoitettu rahasumma, osoite, puhelinnumero, lahjoittajan kommentit, sähköpostiosoite sekä mikä tahansa muu henkilökohtainen tieto, joka on meille annettu ("lahjoittajan tiedot"). Šekkilahjoituksissa lahjoittajan tietoihin lukeutuvat myös šekillä näkyvät tiedot.
Säilytämme erinäisiä tietoja, jotka kerätään osana tavanomaisia verkkotoimenpiteitä (mukaan lukien tiedot kuten käyttäjäagenttimerkkijonot, IP-osoitteet, välittäjämerkkijonot ja evästeet), osana lahjoittajiemme odottaman verkkokokemuksen tarjoamista. Saatamme käyttää näitä tietoja tässä käytännössä kuvattuihin tarkoituksiin, mukaan lukien analyyttiset tarpeet ja verkkosivustomme parempi toiminta. Hyödynnämme evästeitä, mukaan lukien kolmansien osapuolien evästeitä (kuten evästeet maksunkäsittelypalveluilta), rajoitetusti istuntojen seuraamiseen, tietojen säilyttämisen apuna ja täyttämään tässä käytännössä esitetyt tavoitteet. Voit estää tai poistaa evästeemme mukauttamalla selaimesi asetuksia, vaikkakin tämä todennäköisesti vaikuttaa verkkosivuston toimintaan.
Maksunkäsittelypalvelut ja muut palveluntarjoajat. Maksunkäsittelypalveluiden avulla lahjoittajat voivat lahjoittaa sähköisesti käyttämällä tiliä maksunkäsittelypalvelussa, luottokorttia tai muuta maksutapaa. Nämä palvelut keräävät lahjoittajilta tiettyjä tietoja ja sinun tulisi lukea niiden tietosuojakäytännöt niiden käytäntöjen selvittämiseksi.
Tarjotaksemme lahjoittajille parhaan mahdollisen kokemuksen työskentelemme yhdessä palveluntarjoajien kanssa ja jaamme lahjoittajien tietoja sekä muuta tietoa niiden kanssa tai lähetämme näitä tietoja niiden kautta. Tällaisiin palveluntarjoajiin lukeutuvat esimerkiksi palvelinkeskukset ja kaistanleveyden tarjoajat sekä järjestöt, jotka auttavat voittoa tavoittelemattomia järjestöjä varainkeruussa.
Lahjoittajan tiedot. Lahjoittajan tietoja voidaan käyttää tämäntyyppisiin tarkoituksiin:
Kuittien jakamiseen ja lahjoittajien kiittämiseen lahjoituksista
Lahjoittajien tiedottamiseen Wikimedian tulevista varainkeruu- ja muista tapahtumista
Sisäinen analyysi, kuten tutkimus ja analytiikka
Raportointi asiaankuuluville hallinnollisille virastoille lain vaatimusten mukaisesti
Katselmukset, mittaukset ja muut analyyttiset tarkoitukset
Muut varainkeruutoimiin liittyvät tarkoitukset
Ellei toisin ilmoiteta, emme julkaise, myy, kauppaa tai vuokraa lahjoittajan tietoja. Anonyymeiksi tehtyjä lahjoittajan tietoja saatetaan kuitenkin käyttää markkinointi- ja varainkeruutoimintaan. Lahjoittajien antamia kommentteja saatetaan julkaista julkisesti ja niitä saatetaan käyttää markkinointiaineistoissa. Emme käytä saatavilla olevaa tietoa lahjoittajan tietojen täydentämiseen parantaaksemme tietoja, joita käytämme varainkeruutoimien pyörittämiseen. Saatamme antaa lahjoittajille mahdollisuuden saada nimensä julkisesti lahjoituksensa yhteyteen, ellei osana verkossa tapahtuvaa lahjoitusprosessia toisin pyydetä.
Käytämme maksunkäsittelypalveluita ja muita palveluntarjoajia varten kerättyjä tietoja vain tässä käytännössä kuvattuihin tarkoituksiin.
Sisäinen käytäntömme on rajoittaa pääsy taloudellisiin tietoihin ammattihenkilöstölle ja niille vapaaehtoisille, joiden tarvitsee käsitellä näitä tietoja yllä kuvattuja tarkoituksia varten. Henkilökohtaisia taloudellisia tietoja ei myydä muille tahoille eikä niillä käydä kauppaa muiden tahojen kanssa.
Käytämme yhteistyökumppaneita verkkomaksujen käsittelypalveluiden tarjoamiseen. Yleensä näiden järjestöjen tietosuojakäytännöt esitellään sinulle niiden omilla verkkosivustoilla ja tavanomaisesti myös osana lahjoitusprosessiasi. Jos maksat luottokortilla, emme säilytä luottokorttisi tietoja, pankkitilinumeroita emmekä muita taloudellisia tilitietoja, jotka lähetetään suoraan näille käsittelypalveluille.
Šekkilahjoitukset Wikimedialle menevät pankkiin tallelokeroon. Tämä takaa erityisen korkean turvallisuus- ja luottamuksellisuustason.
Jos sinulla on kysymyksiä tästä lahjoittajien tietosuojakäytännöstä tai pyyntöjä lahjoittajan tietojesi tilaan ja oikeellisuuteen liittyen, lähetä sähköpostia osoitteeseen donate   wikimedia.org tai kirjoita osoitteeseen:
San Francisco, CA 94104
Jos haluat tehdä šekkilahjoituksen, lähetä šekki osoitteeseen:
Note: donations by check are processed directly at our centralized lockbox location which is in Washington, DC.
Olemme omistautuneet suojelemaan lahjoittajien henkilökohtaisia tietoja luvattomalta pääsyltä, muuttamiselta, julkaisulta ja tuhoamiselta. Muun muassa toteutamme useita tietoturvakäytäntöjä, mukaan lukien toimia, joilla turvataan pääsy verkosta henkilökohtaisiin tietoihin, ja pyrimme ratkaisemaan erilaisten työkalujen ja tietokantojen tietoturvahaavoittuvuudet.
Saatamme julkaista tietoa, kun laki sitä vaatii, kun se on tarpeen oikeuksiemme, yksityisyyden, turvallisuuden, omaisuuden, lahjoittajien tai käyttäjien suojelemiseksi ja kun on tarpeen valvoa käyttöehtojamme.
Saatamme muuttaa lahjoittajien tietosuojakäytäntöä ajoittain. Tämä sivu tulee vastaamaan kaikkia muutoksia. Merkittävät muutokset saatetaan myös ilmoittaa niillä tavallisilla keinoilla, joilla viestimme käyttäjiemme ja yhteisön kanssa. Sinun tulisi tarkistaa tämä sivu aika ajoin nykykäytäntöön tehtyjen muutosten varalta.
Wikimedia on maailmanlaajuinen järjestö. Lahjoittamalla suostut kerättyjen tietojen välittämiseen Yhdysvalloille ja muille tahoille kuten saattaa olla tarpeen tässä käytännössä esitettyjen tarkoitusten ja tavoitteiden toteuttamiseksi.
Pyrimme säilyttämään lahjoittajiin liittyvät tiedot vain sen aikaa, minkä tässä käytännössä kuvattujen tarkoitusten täyttäminen vaatii, elleivät laki tai säädökset vaadi pidempää säilytysaikaa. Esimerkiksi verolait Yhdysvalloissa ja Floridan osavaltiossa saattavat vaatia Säätiötä pitämään lahjoittajien yhteystiedot ja maksutason arkistoituna.
Sinulla on tiettyjä oikeuksia liittyen tietoihin, jotka keräämme sinusta. Kerromme sinulle pyynnöstä, mitä tietoja meillä on sinusta, ja korjaamme virheelliset tiedot. Pyrimme myös kohtuuden rajoissa poistamaan tietosi, jos pyydät meitä tekemään niin, ellei meitä muutoin vaadita säilyttämään niitä.
Tämä tietty käytäntö pätee siihen tahoon, joka julkaisee sen. Jos vierailet Wikimedian lahjoitussivulla paikasta, jossa on paikallisyhdistys, sinut saatetaan – vaikkakaan ei välttämättä – ohjata kyseisen paikallisyhdistyksen verkkosivustolle. Paikallisyhdistykset ovat itsenäisiä ja saattavat julkaista erilaisia käytäntöjä riippuen paikallisista lain vaatimuksista ja muista tekijöistä. Paikallisyhdistysten, jotka osallistuvat varainkeruuseen, odotetaan kuitenkin noudattavan tässä käytännössä esitettyjä yleisperiaatteita. Tämä käytäntö ei koske tietoja muista lähteistä kuin lahjoituksista, kuten muokkauksista tai sisällön lisäämisestä projekteihin tai ominaisuuksiin.
Päivitetty viimeksi syyskuussa 2011
Aiempi käytäntö (heinäkuu 2011) (for reference)
Aiempi käytäntö (2009) (for reference)
Glossary of key terms
Access to nonpublic personal data
This page was last edited on 29 October 2021, at 20:58.
Text is available under the Creative Commons Attribution-ShareAlike License; additional terms may apply. See Terms of Use for details.